ડિસેમ્બર મહિનાના નવ ટ્રેડિંગ સેશનમાથી આઠ સેશનમાં એફઆઇઆઇએ વેચાણ કર્યું છે. બજારના જાણકારોના જણાવ્યા પ્રમાણે એફઆઇઆઇનો એપ્રોચ ઇન્ડિયન માર્કેટ માટે નેગેટિવ છે અને જે રીતે ગઇ કાલે સેન્સેક્સે ઇન્ટ્રા ડેમાં ૨૫ હજારનું લેવલ તોડ્યું હતું તે જોતાં બજારમાં નકારાત્મક સેન્ટિમેન્ટ જોવા મળી રહ્યું છે, જેની અસર આગામી દિવસોમાં પણ જોવા મળે તેવો મત નિષ્ણાતો દ્વારા વ્યક્ત કરાઇ રહ્યો છે. બજારના એનાલિસ્ટના જણાવ્યા પ્રમાણે જો અમેરિકા વ્યાજદરમાં વધારો કરે તો નિફ્ટી એક તબક્કે ૭૨૦૦ની સપાટીએ પણ જોવાઇ શકે છે.